cyanic-selkie/wikianc huggingface dataset:
நீரகக்கரிமம்
கரிம வேதியியலில், ஐதரோகார்பன்களில் இருந்து ஒரு ஐதரசன் அணுவை நீக்குவதற்கு பயன்படும் வினைத்தொகுதிகளை ஐதரோ கார்பைல்கள் என்பர். அரோமேட்டிக்கு ஐதரோகார்பன்கள் (நறுமணமுள்ளவை), ஆல்க்கேன்கள், ஆல்க்கீன்கள், சைக்ளோ ஆல்க்கேன்கள், ஆல்க்கைன்கள் ஆகியன ஐதரோகார்பன்களின் பிற வகைகளாகும்.
பெரும்பாலான ஐதரோ கார்பன்கள் இயற்கையில் பூமியில் இருந்தே கிடைக்கின்றன. பெட்ரோலியம், நிலக்கரி, இயற்கை வளி ஆகியன சிதைவுற்று வெளிப்படுத்தும் அதிக அளவிலான கார்பன் மற்றும் ஐதரசன் அணுக்கள் பிணைந்து வரம்பற்ற நெடுந் தொடர் சங்கிலியாக சேர்மங்களைத் தருகின்றன.
ஐதரோகார்பன்களை வகைப்படுத்துதல்
அடிப்படை மற்றும் பயன்சார்ந்த வேதியியலின் பன்னாட்டு சங்கப் (IUPAC) பெயரிடும் முறையின் அடிப்படையில் ஐதரோகார்பன்கள பின்வருமாறு வகைப்படுத்தப்படுகின்றன: நிறைவுற்ற ஐதரோகார்பன்கள், நிறைவுறா ஐதரோ கார்பன்கள்
நிறைவுற்ற ஐதரோ கார்பன்கள்
நிறைவுற்ற ஐதரோ கார்பன்கள் அல்லது ஆல்கேன்கள் என்பவை கார்பன் மற்றும் ஐதரசன் அணுக்கள் ஒற்றைப் பிணைப்பால் இணந்திருக்கும் எளிய சேர்மங்களாகும். நிறைவுற்ற ஐதரோ கார்பன்கள் உருவாக்கத்திற்கான பொதுவாய்ப்பாடு CnH2n+2 (வளையமற்ற சங்கிலித் தொடர் அமைப்பு கொண்ட சேர்மங்களுக்கு மட்டும்) பெட்ரோல் மற்றும் கச்சா எண்ணெயை அடிப்படையாகக் கொண்டு பெறப்படும் நிறைவுற்ற ஐதரோ கார்பன்களில் கார்பன் அணுக்கள் நேர்கோட்டு அமைப்பிலோ, அல்லது கிளை சங்கிலித் தொடர் அமைப்பிலோ அமைந்துள்ளன.ஒரே மூலக்கூறு வாய்ப்பாட்டையும் வெவ்வேறு மூலக்கூறு அமைப்புகளையும் கொண்டிருக்கும் சேர்மங்களை அமைப்பு மாற்றியங்கள் என்பர். 3மீத்தைல் எக்சேன் மற்றும் அதன் உயர்வரிசை சேர்மங்கள்,பச்சையம் மற்றும் தோக்கோபெரோல் முதலியன அமைப்பு மாற்றியத்திற்கு எடுத்துக்காட்டுகளாகும்
நிறைவுறா ஐதரோ கார்பன்கள்
நிறைவுறா ஐதரோ கார்பன்கள் என்பவை ஒன்று அல்லது ஒன்றுக்கு மேற்பட்ட இரட்டை அல்லது முப்பிணைப்பு கார்பன் அணுக்களைக் கொண்ட கரிமச்சேர்மங்களாகும். இரட்டைப்பிணைப்பை கொண்டுள்ள சேர்மங்கள் ஆல்க்கீன்கள் என்றழைக்கப்படுகின்றன. ஆல்க்கீன்கள் உருவாக்கத்திற்கான பொதுவாய்ப்பாடு CnH2n (வளையமற்ற சங்கிலித் தொடர் அமைப்பு கொண்ட சேர்மங்களுக்கு மட்டும்) ஆகும். முப்பிணைப்பை கொண்டுள்ள சேர்மங்கள் ஆல்கைன்கள் என்றழைக்கப்படுகின்றன. ஆல்க்கைன்கள் உருவாக்கத்திற்கான பொதுவாய்ப்பாடு CnH2n-2 ஆகும்
வளைய ஆல்க்கேன்கள்
வளைய ஆல்கேன்கள் என்பவை ஒன்று அல்லது ஒன்றுக்கு மேற்பட்ட கார்பன் வளையங்களை அச்சேர்மத்தின் மூலக்கூறு அமைப்பில் கொண்டிருக்கும். ஒரு கார்பன் வளையம் கொண்ட நிறைவுற்ற வளைய ஆல்கேன்களின் பொது வாய்ப்பாடு CnH2n + ஒரு வளையம்.
நறுமணமுள்ள ஐதரோ கார்பன்கள்
நறுமணமுள்ள (அரொமேட்டிக்) ஐதரோ கார்பன்கள் என்பவை குறைந்தது ஒரேயொரு பென்சீன் வளையத்தையாவது அதன் மூலக்கூறு அமைப்பில் கொண்டிருக்கும். ஐதரோகார்பன்களால் வாயுக்களாகவும் (மீத்தேன், புரேப்பேன்) நீர்மமாகவும் (எக்சேன், பென்சீன் ) மெழுகு அல்லது குறைந்த உருகுநிலை கொண்ட திடப்பொருளாகவும் ( பாரபின்கள், நாப்தலீன்கள்) அல்லது பலபடிகளாகவும் ( பாலி எத்திலீன், பாலி புரோபைலின் மற்றும் பாலி ஸ்டைரீன்) இருக்க முடிகிறது.
ஐதரோகார்பன்களின் பொதுப் பண்புகள்
ஐதரோகார்பன்களின் மூலக்கூறு அமைப்பு சேர்மத்திற்குச் சேர்மம் மாறுபடுவதால் அவற்றின் பகுதிகளான கார்பன் மற்றும். ஐதரசன் அனுக்களின் விகித வாய்ப்பாடும் (empirical formula ) ஆல்கேன், ஆல்க்கீன், ஆல்க்கைன் சேர்மங்களில் மாறுபடுகிறது. கார்பன் அணுவின் சுய சகப்பிணைப்புத் தன்மையினால் அது வேறு கார்பன் அணுக்களுடன் சுய பிணைப்பால் இரட்டை மற்றும் முப்பிணைப்புகளை ஏற்படுத்திக் கொண்டு தன்னிறைவு அடைகிறது. இதனால் ஐதரசன் அணுக்களின் எண்ணிக்கை ஆல்க்கேன்கள்,ஆல்கீன்கள், ஆல்கைன்கள் என்ற வரிசையில் படிப்படியாக குறைந்து காணப்படுகிறது.
வேதியியலில், ஒரு கார்பன் அணுவானது இணைதிறன் பிணைப்புக் கொள்கையின்படி (Valance Bond Theory) ’நான்கு ஐதரசன் ’ விதியை பின்பற்றியே ஆகவேண்டும். இதன்படி கார்பன் அணுவுடன் பிணைவதற்கு அதிகபட்சமாக எத்தனை அணுக்கள் உள்ளனவோ அவை கார்பன் அணுவின் வெளிக்கூட்டிற்கு ஈர்க்கப்படும் எதிர்மின்னிகளின் எண்ணிக்கைக்கு சமமாக இருக்கும். கார்பன் அணு தன்னுடைய நிறைவு பெறாத வெளிக்கூட்டில் நான்கு எலக்ட்ரானைக் கொண்டிருப்பதால் அது அந்த நான்கு எதிர்மின்னிகளை சகப்பிணைப்புக்கு வழங்க தயாராக உள்ளது என்பது பொருளாகும்.
ஐதரோகார்பன்கள் நீரில் கரையாது ஆனால் அவை கொழுப்பு அமிலங்களில் கரையக்கூடியன. சில ஐதரோகார்பன்கள் சூரிய குடும்பத்தில் உள்ள கோள்களில் ஏராளமாக உள்ளன. சனி கோளின் மிகப்பெரிய நிலாவான டைடானில் மீத்தேன் மற்றும் ஈத்தேன் முதலியன் திரவ ஏரியாக பாய்கின்றன என்பதை காசினி ஹூவாஜன்ஸ் மிஷன் உறுதிசெய்துள்ளது. ஐதரோகார்பன்கள் பல்வளைய நறுமண ஐதரோகார்பன் சேர்மங்களாக மாறிய நிலையில் நெபுல்லாக்களில் காணப்படுகின்றன.
வினைகள்
ஐதரோ கார்பன்கள் முக்கியமான மூன்று வகை வினைகளில் ஈடுபடுகின்றன. அவை
பதிலீட்டு வினைகள்
நிறைவுற்ற ஐதரோ கார்பன்களில் மட்டும் பதிலீட்டு வினைகள் நிகழ்கின்றன. இவற்றில் கார்பன் – கார்பன் ஒற்றைப் பிணைப்பு இருக்கும். இவ்வினையில் ஓர் ஆல்க்கேன் குளோரின் மூலக்கூறுடன் வினைபுரிகிறது. குளோரின் அணுக்களில் ஒன்று ஆல்க்கேனில் உள்ள ஐதரசன் அணுவை இடப்பெயர்ச்சி செய்கிறது. இது ஐதரோகுளோரிக் அமிலமாகவும் அதே நேரத்தில் ஒரு குளோரின் அணுவைக் கொண்ட ஐதரோகார்பனாகவும் உருவாகிறது. இவ்வாறு கார்பன் டெட்ராகுளோரைடு உருவாகும் வரை பதிலீடுகள் நிகழ்கின்றன. CCl4 இவ்வாறு எக்சாகுளோரோ ஈத்தேன் உருவாகும் வரை வினை நிகழ்கிறது. C2Cl6
கூட்டு வினைகள்
ஆல்க்கீன்கள் மற்றும் ஆல்க்கைன்கள் கூட்டு வினைகளில் பங்கேற்கின்றன. இவ்வினையில் ஒரு ஆலசன் மூலக்கூறு ஐதரோகார்பனிலு உள்ள இரட்டைப்பிணைப்பு அல்லது முப்பிணைப்பை உடைத்து ஒரு பிணைப்பு உருவாகிறது. புரோமின், குளோரின் போன்ற ஆலைடுகள் ஆல்க்கீன்களுடன் வினை புரிந்து டை ஆலைடுகள் உருவாகின்றன. புரோமின் இவ்வினையில் நிறமிழக்கிறது. சேர்மங்களின் நிரைவுறாத்தன்மையை கண்டறிய உதவும் சோதனையாகவும் இவ்வினை பயன்படுகிறது.
ஆல்க்கீன்களைப் போலவே ஆல்கைன்களும் ஐதரசன் ஆலைடுடன் வினைபுரிந்து எதிர்பார்க்கும் விளைபொருட்களைக் கொடுக்கின்றன. ஆல்கைன்களுடன் ஆலசன் அமிலங்கள் இரண்டு படிகளில் நிகழ்கின்றன. சீர்மையான ஆல்க்கைனுடன் ஐதரசன் ஆலைடு கூடி முதலில் சீர்மையற்ற ஆல்கீன் பெறுதி கிடைக்கிறது. ஐதரசன் ஆலைடின் இரண்டாவது மூலக்கூறு மார்காவ்னிகாவ் விதியின்படி கூட்டு வினையில் ஈடுபடுகிறது. சீர்மையற்ற ஆல்க்கைன்களுடன் ஆலசன் அமிலம் கூடும்போது இரண்டு படிகளிலுமே மார்காவ்னிகாவ் விதி கடைபிடிக்கப்படுகிறது.
எரிதல் வினைகள்
உலகத்தின் தற்போதைய மின்னாற்றல் மற்றும் வெப்ப ஆற்றல் தேவைக்கு ஐதரோகார்பன்கள் முக்கிய ஆதாரமாக உள்ளன. ஏனெனில், பெட்ரோலியம், இயற்கை எரிவாயு போன்ற ஐதரோகார்பன்கள் எரியும்போது உற்பத்தியாகும் வெப்பஆற்றல் நேரடியாக தண்ணீர் சூடேற்றிகளில் பயன்படுத்தப்பட்டு மீண்டும் சுழற்சிக்குப் பயன்படுகிறது. மின்னாற்றல் உற்பத்தி நிலையங்களில் மின்னாற்றல் உற்பத்திக்கும் இதே கொள்கை பயன்படுத்தப்படுகிறது.
பொதுவாக ஐதரோகார்பன்கள் ஆக்சிசனுடன் சேர்ந்து எரிகின்றன. அவ்வாறு எரியும்போது அவை நீராவி, கார்பன்டைஆக்சைடு மற்றும் வெப்பத்தை உண்டாக்குகின்றன. எளிய ஐதரோகார்பனான மீத்தேன் கீழ்கண்டவாறு எரிகிறது CH4 + 2 O2 → 2 H2O + CO2 + ஆற்றல்
2 CH4 + 3 O2 → 2CO + 4H2O
புரோபேன் என்னும் ஐதரோகார்பன் கீழ்கண்டவாறு எரிகிறது
C3H8 + 5 O2 → 4 H2O + 3 CO2 + ஆற்றல்
CnH2n+2 + (3n+1)/2 O2 → (n+1) H2O + n CO2  + ஆற்றல்
ஐதரோகார்பன்கள் காற்றில் எரிகின்ற வினை வெப்ப உமிழ் வினைக்கு எடுத்துக்காட்டாகும். ஐதரோகார்பன்களை அடிப்படை புளோரினுடன் சேர்த்தும் எரிக்கவியலும். இவ்வினையில் கார்பன் டெட்ரா புளோரைடு மற்றும் ஐதரசன் புளோரைடு ஆகியன விளைகின்றன.
ஐதரோ கார்பன்களின் பயன்கள்
தற்கால நாகரிகத்திற்கு ஐதரோகார்பன்கள் ஒரு முதன்மை ஆற்றல் ஆதாரமாக இருக்கிறது. தீப்பிடித்து எரியக்கூடிய எரிபொருளுக்கான ஆதாரமாக இருப்பதுதான் இதனுடைய முக்கியமான பயன்பாடாகும். திடநிலையில் ஐதரோகார்பன்கள் கட்டித்தாராக இறுகி காணப்படுகிறது.
ஆவியாகும் ஐதரோகார்பன்களின் கலவைகள் தற்போது ஓசோன் படலத்தின் மீது குளோரோபுளோரோகார்பன் ஏற்படுத்தும் தாக்கம் காரணமாக குளோரோபுளோரோகார்பனுக்குப் பதிலாக நுண்ணுயிர் பாதுகாப்புக் கூழ்மமாக இவை தெளிக்கப்படுகின்றன.
மீத்தேன், ஈத்தேன் ஆகிய ஐதரோகார்பன்கள் சாதாரண சூழ்வெப்ப நிலையில் வாயுக்களாக காணப்படுகின்றன. வெறும் அழுத்தம் என்ற காரணியால் மட்டும் இவற்றை திரவமாக்கிவிட முடியாது. ஆனாலும் புரோபேனை எளிதில் திரவமாக்கி புரோபேன் புட்டிகளில் பெரும்பாலும் வைத்திருக்கிறார்கள். பியூட்டேன் மிக எளிதில் ஆவியாகக்கூடியதும் பாதுகாப்பானதுமான ஒரு எரிபொருளாகும். இது சிறிய கையடக்கத் தீமூட்டிகளில் எரிபொருளாக பயன்படுகிறது. பொதுவாக மெழுகுகள் மற்றும் மசகு உட்பட உயர் மூலக்கூறு எடையுள்ள கரிமச் சேர்மங்களை கரைக்கும் கரைப்பானாக பென்டேன் திரவம் பயன்படுகிறது. சாதாரண அறை வெப்பநிலையில் திரவமாக காணப்படும் பென்டேன் ஒரு சக்தி வாய்ந்த, கிட்டத்தட்ட மணமற்ற கரைப்பானாக வேதியியல் மற்றும் தொழில்துறைகளில் பயன்படுத்தப்படுகிறது. பொதுவாக ஹெக்சேனும் அதிகளவில் பெட்ரோலுக்கு மாற்றாக குறிப்பிடத்தக்க அளவுக்கு பரவலாக பயன்படுத்தப்படுகிறது. இத்திரவம் மணமற்று காந்த முனைப்பற்று இருப்பதால் பரவலாக பயன்படுகிறது.
பெட்ரோலியம்
ஐதரோகார்பன்களை நடைமுறை பயன்பாட்டுக்கு கொண்டுவருவதில் எண்ணெய் சுத்திகரிப்பு ஆலைகள் மிக முக்கிய பங்கு வகிக்கின்றன. கச்சா எண்ணெயை படிப்படியான பல்வேறு நிலைகளில் சுத்திகரிக்கும்போது பல்வேறு வகையான ஐதரோகார்பன்கள் உருவாகின்றன. அவை எரிபொருட்களாகவும் பிறவகையான பொருட்களை உற்பத்தி செய்யவும் பயன்படுகின்றன.
பெட்ரோலியமும் இயற்கை எரிவாயுவும் பூமியின் மேற்பரப்பிற்கு கீழே கிடைக்கின்றன. பெட்ரோலிய நிலவியல் கருவிகளின் துணையோடு வெளிக் கொணரப்படும் இவை குறிப்பிடத்தகுந்த எரிபொருள் மூலமாகவும் கரிம வேதியற் பொருட்களைத் தயாரிக்க உதவும் தாதுப் பொருட்களாகவும் உள்ளன.
வண்டலான வடிநிலத்தில் இருந்து பிரித்தெடுக்கப்படும் திரவ ஐதரோகார்பன் ஒருங்கிணைந்த நவீன ஆற்றல் வளர்ச்சிக்கு அவசியமானதாக உள்ளது. ஐதரோகார்பன்கள் மணலடங்கிய தார் மற்றும் பாறையெண்ணெய் தகடுகளிலிருந்தும் மற்றும் சாத்தியமுள்ள வண்டல் மீத்தேன் ஐட்ரேட்டுகளிலிருந்தும் வெட்டியெடுக்கப்படுகின்றன. இத்தகைய மூலங்களை மேம்படுத்துவதன் மூலமாகவும் பகுத்துவடித்தல் மூலமாகவும் செயற்கை கச்சா எண்ணெய் மற்றும் பெட்ரோலியம் முதலியன தயாரிக்கப்படுகின்றன.
கச்சாஎண்ணெய் உள்ள வண்டல் படிவுப்பாறைகளே ஆற்றல் வழங்கும் ஐதரோகார்பன்களுக்கும் போக்குவரத்து மற்றும் பெட்ரோலிய வேதித்துறை தொழிற்சாலைகளுக்கும் மூலப்பொருளாக இருக்கிறது.
ஐதரோகார்பன்கள் பொருளாதார முக்கியத்துவம் வாய்ந்தவையாக உள்ளன. ஏனெனில், புதைவடிவ எரிபொருட்களான நிலக்கரி, கச்சா எண்ணெய், இயற்கை எரிவாயு போன்றவை ஐதரோகார்பன்களே. மேலும் அவற்றிலிருந்து தயாரிக்கப்படும் மெழுகுகள், நெகிழிகள், எண்ணெய் மற்றும் கரைப்பான்கள் போன்றனவும் ஐதரோகார்பன்களேயாகும். ஐதரோகார்பன்கள் சூரிய ஒளியுடன் இணைந்து வளிமண்டல ஓசோன் மற்றும் பசுமைவீட்டு வாயுக்கள் தோற்றுவிப்பதிலும் முக்கியப் பங்கேற்கின்றன.
நஞ்சாதல்
மிகச்சக்தி வாய்ந்த ஐதரோகார்பனான பென்சோபைரீன் சிகரெட்டு புகையில் உள்ளது. இது நுரையீரல் புற்று நோயை தோற்றுவிக்கிறது. ஐதரோகார்பன்கள் ஒளி வேதியியல் புகைப்படலத்தை உருவாக்குகின்றன. அரோமாட்டிக் ஐதரோகார்பன்கள் புற்றுநோயை உண்டாக்குகின்றன. பென்சீன் மற்றும் பெட்ரோலியம் போன்ற ஐதரோகார்பன் நச்சு பொதுவாக இந்த சைட்டோடாக்சிக் இரசாயன சேர்மங்களை தற்செயலாக உள்ளிழுப்பதால் அல்லது உட்கொள்ள நேரிட்டால்  நிகழ்கிறது.
உடலுக்குள் பெட்ரோலியத்தை ஊசி மூலம் செலுத்திக் கொண்ட ஒரு தற்கொலை முயற்சியின் போது இதய சுவர் சிதைவடைந்ததாகவும் சீழ் தோன்றியதாகவும் ஓர் அறிக்கை தெரிவிக்கிறது.
நுண்ணுயிரேற்றம்
கடலின் மேற்புற பாறை அடுக்குகளில் உள்ள பாக்டீரியாக்கள் ஐதரோகார்பன்களைச் சிதைக்கின்றன. ஆனால் தீவிர சுற்றுச்சூழல் ஆராய்ச்சி கடினமானதாக உள்ளது. லூட்டிபாக்டீரியம் வகை பாக்டீரியாக்கள் சிலவும் ஐதரோகார்பன்களை சிதைக்கின்றன. மைசீலியம் அல்லது காளான்களும் கூட ஐதரோகார்பன் சிதைவை உண்டாக்குகின்றன.
முன் பாதுகாப்பு
பல ஐதரோ கார்பன்கள் எளிதில் தீப்பற்றி எரியக்கூடியனவாக உள்ளன. எனவே இவற்றை பயன்படுத்துகையில் காயத்தைத் தடுக்க பாதுகாப்புடன் செயல்பட வேண்டும். பென்சீன் மற்றும் பல அரோமாட்டிக் சேர்மங்கள் சாத்தியமான புற்றுநோய் ஊக்கிகளாகும். மேலும் உடலுக்குள் நுழையும் வாய்ப்புள்ள இந்த தீங்கு விளைவிக்கக்கூடிய சேர்மங்களைத் தடுக்க சரியான பாதுகாப்பு உபகரணங்கள் அணிந்து கொள்ள வேண்டும். இறுக்கமான பகுதிகளில் ஐதரோ கார்பன்கள் எரிக்கப்பட்டால் நச்சுத்தன்மை மிக்க கார்பன் மோனாக்சைடு உருவாக்கப்படுகிறது. மேலும் ஐதரோ கர்பன்களை புளோரின் சேர்மங்களுக்கு அருகில் வைக்கக்கூடாது. அதிக நச்சான ஐதரசன் புளோரைடு வாயு உருவாவதற்கான வாய்ப்பு இருக்கிறது.
2,3-சைலிடின்
2,3-சைலிடின் (2,3-Xylidine) என்பது C6H3(CH3)2NH2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைலிடினின்களின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 2,3-சைலிடினும் ஒரு வகை மாற்றியனாகும். நிறமற்ற பாகுத்தன்மை கொண்ட நீர்மமாக இது காணப்படுகிறது. மெபெனாமிக் அமிலம் என்ற மருந்தையும் சைலாகுளோர் என்ற களைக்கொல்லியையும் தயாரிக்க 2,3-சைலிடின் பயன்படுகிறது.
மேற்கோள்கள்
பகுப்பு:அனிலின்கள் பகுப்பு:கரிமச் சேர்மங்கள்
எலன் சாயர் கோகு
எலன் பேட்டிள்சு சாயர் கோகு (Helen Battles Sawyer Hogg), CC (1 August 1905 – 28 January 1993) ஓர் அமெரிக்க-கனடிய வானியலாளர் ஆவார். இவர் பேரியல் கொத்துகள், மாறும் விண்மீன்கள் பற்றிய முன்னோடி ஆய்வுக்காக பெயர்பெற்றவர். இவர் பல வானியல் அமைப்புகளுக்கு முதல் பெண் தலைவராக இருந்துள்ளார். இவர் தன்காலச் சிறந்த அறிவியல் பெண்மணியாகவும் விளங்கியுள்ளார். அப்போது பல பல்கலைக்கழகங்கள் பெண்களுக்கு அறிவியல் பட்டமேதும் வழங்குவதில்லை என்பது குறிப்பிடத்தக்கது. இவரது அறிவியல் பரப்புரையும் அறிவியல் இதழ்ப்பணியும் Toronto Star ("With the Stars", 1951–81), Journal of the Royal Astronomical Society of Canada ("Out of Old Books", 1946–65) ஆகியவற்றில் வானியல் பத்திகளாக அமைந்தன. இவர் தன்காலத்தில் அறுபது ஆண்டுகளாக மாபெரும் அறிவியலாளராகவும் அருளார்ந்த ஆளுமையாகவும் மதிக்கப்பட்டார்.
சொந்த வாழ்க்கை
எலன் மாரடைப்பால் 1993 ஜனவரி 28 இல் ஒண்டாரியொ, இரிச்மாண்டு கில் எனுமிட்த்தில் இறந்தார்.
தகைமைகளும் விருதுகளும்
விருதுகள்
தகைமைகள்
நினைவேந்தல்கள்
பகுப்பு:1905 பிறப்புகள் பகுப்பு:1993 இறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:கனடிய வானியலாளர்கள் பகுப்பு:கனடியப் பெண் அறிவியலாளர்கள் பகுப்பு:பெண் வானியலாளர்கள்
குரங்கணி
பொருளாதாரம்
இந்த மலைப் பகுதிகளில் உள்ள தோட்டங்களில் தென்னை, மா, மசாலாப் பொருட்கள், காப்பி போன்றவை வளர்க்கப்படுகின்றன.
நிலவியல்
இந்த மலையில் பாயும் ஓடையின் கிழக்கே குரங்கணி மலைகளும் மேற்கில் கொளுக்குமலை ஆகியவை அமைந்துள்ளன. இந்த மலைகளானது அடிக்கடி மாறும் காலநிலையும், தவழும் மேகங்களையும், குளிர்ந்த காலநிலையும், வலுவான காற்றையும் உடையதாக உள்ளன. மேலும் இந்த மலைகளில் இந்திய கடமா, குரைக்கும் மான், லங்கூர்கள், இந்தியப் பாலைவனப் பூனை ஆகியவை உள்ளன. மேலும் சிறுத்தை மற்றும் புலி ஆகியவையும் இருக்கலாம் என்று கருதப்படுகிறது.
குரங்கணியில் ஆறுக்கும் மேற்பட்ட சிற்றோடைகள் உள்ளன. இவை அனைத்தும் கொட்டக்குடி ஆற்றுடன் சேர்ந்து, வைகை அணையை அடைகின்றன. மலையில் உள்ள பதினெட்டு சிற்றூர்களுக்கும் தாய் கிராமமாக கொட்டக்குடி உள்ளது.
ஈர்ப்பவை
குரங்கணி மலையானது மலையேற்றம் மற்றும் இயற்கை நடைப்பயிற்சிக்கு ஏற்றது. குரங்கணி மலையின் மைய கிராமத்தில் இருந்து 12 கி.மீ நடக்கும் தொலைவில் டாப் ஸ்டேஷன் உள்ளது. கேரளத்தில் உள்ள மூணாறுக்கு இங்கிருந்து, அடர்ந்த வனப்பகுதிகளையும், புல்வெளிகளையும் கடந்து நடந்தே செல்ல முடியும்.
இங்கு அழகர்சாமியின் குதிரை, மைனா, கும்கி போன்ற படங்கள் படம்பிடிக்கப்பட்டுள்ளன. ஆகத்து முதல் திசம்பர் வரையிலான மாதங்களில் இந்த மலைப்பகுதிகளில் கழிக்க சிறந்த காலமாகும்.
சாம்பாலூர் அருவி, கோடக்குடி ஆற்றின் ஆதாரமாக உள்ளது, இது போடிநாயக்கனூரின் குடிநீர் தேவைக்கு உதவுகிறது.
மலையில் உள்ள மைய கிராமத்தில் 50 வீடுகளும் 200 மக்களும் வசிக்கின்றனர். டாப் ஸ்டேசன், மீனாறு, போடிநாயக்கனூர் ஆகிய இடங்களில் தங்கும் விடுதிகள் உள்ளன. மைய கிராமத்தில் இரண்டு தங்கு குடில்கள் உள்ளன.
தீவிபத்து
2018 மார்ச் 11 அன்று குரங்கணி மலைப்பகுதியில் ஏற்பட்ட காட்டுத்தீயில் சிக்கி 20 மலை நடை பயணிகள் பலியானார்கள். 11 பேர் காயமடைந்தனர்.
மேற்கோள்கள்
பகுப்பு:தேனி மாவட்ட சுற்றுலாத் தலங்கள் பகுப்பு:தமிழ்நாட்டில் உள்ள மலைகள்
இசைப்பேரறிஞர் விருது
வழங்கப்படும் நாள்
தமிழிசையினைப் பரப்பும் நோக்கத்துடன் ஆண்டுதோறும் டிசம்பர் மாதத்தில் 12 நாட்களுக்கு தமிழ் இசைச் சங்கத்தால் தமிழிசை விழா நடத்தப்பட்டு வருகிறது. இவ்விழாவின் தொடக்க நாளன்று, அந்த ஆண்டிற்கென தெரிவுசெய்யப்பட்ட இசைக் கலைஞருக்கு "இசைப்பேரறிஞர்" என்னும் விருதும், பொற்பதக்கம், பொன்முடிப்பும் அளிக்கப்பெறுகிறது.
வெளியிணைப்பு:
பகுப்பு:இசை விருதுகள் பகுப்பு:இந்திய விருதுகள் பகுப்பு:இசைப்பேரறிஞர் விருது பெற்றவர்கள்
மகாதானம் செல்லமுத்து கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் செல்லமுத்து மாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் பங்குனி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அருச்சுன இரதம்
அருச்சுன இரதம் மாமல்லபுரத்திலுள்ள புகழ்பெற்ற ஒற்றைக்கல் தளிகளுள் ஒன்றாகும். அருச்சுன இரதம் எனப் பொதுவாக அழைக்கப்பட்டாலும், இது ஒரு கடவுளுக்காக அமைக்கப்பட்டது என்பதே ஆய்வாளர்களுடைய கருத்து. ஆனால் இது எந்தக் கடவுளுக்காக அமைக்கப்பட்டது என்பதில் கருத்து வேறுபாடு உண்டு. முருகன், சிவன், இந்திரன் என்பவர்களுள் ஒருவருக்கு உரியதாகவே இக்கோயில் கட்டப்பட்டிருக்கலாம் என்பதே ஆய்வாளர்களிடையே நிலவும் கருத்து.
வெளியிணைப்புக்கள்
பகுப்பு:மாமல்லபுரம் பகுப்பு:ஒற்றைக்கல் தளிகள் பகுப்பு:தமிழ்நாட்டிலுள்ள தொல்லியற்சின்னங்கள் பகுப்பு:பல்லவர் கட்டிடக்கலை
தாம்பரம் மாநகராட்சி
தாம்பரம் மாநகராட்சி (Tambaram City Municipal Corporation) தமிழ்நாட்டின் செங்கல்பட்டு மாவட்டத்தின் தாம்பரம், பல்லாவரம், பம்மல், செம்பாக்கம், மற்றும் அனகாபுத்தூர் ஆகிய 5 நகராட்சிப் பகுதிகளையும், சிட்லப்பாக்கம்,  மாதம்பாக்கம், பெருங்களத்தூர், பீர்க்கன்கரணை மற்றும் திருநீர்மலை ஆகிய 5 பேரூராட்சிகளையும்  இணைத்து புதிய  தாம்பரம் மாநகராட்சியை நிறுவ 3 நவம்பர் 2021 அன்று தமிழ்நாடு அரசு அரசாணை வெளியிட்டது. இதன் நிர்வாகத் தலைமையிடம் தாம்பரம் ஆகும்.
தாம்பரம் மாநகராட்சி நிறுவுவதற்கான தமிழ்நாடு அரசின் அவசரச் சட்டத்திற்கு 5 நவம்பர் 2021 அன்று தமிழ்நாடு ஆளுநர் ஒப்புதல் அளித்தார். தற்போதைய மாநகராட்சித் தலைவராக (மேயர்) திராவிட முன்னேற்றக் கழகத்தின் க. வசந்தகுமாரி உள்ளார்.
நகராட்சிகள்
பேரூராட்சிகள்
தாம்பரம் மாநகராட்சி தேர்தல், 2022
2022-ஆம் ஆண்டில் முதன் முதலாக தாம்பரம் மாநகராட்சியின் 70 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 54 வார்டுகளையும், அதிமுக 9 வார்டுகளையும், சுயேச்சைகள் 7 வார்டுகளையும் கைப்பற்றினர். திமுகவின் க. வசந்தகுமாரி மேயராகவும்; கோ. காமராஜ் துணை மேயராகவும் தேர்வு செய்யப்பட்டனர்.
வெளி இணைப்புகள்
பகுப்பு:இந்திய மாநகராட்சிகள்
பகுப்பு:தமிழ்நாடு மாநகராட்சிகள் பகுப்பு:செங்கல்பட்டு மாவட்டம்
சீனாவில் சமயமின்மை
சீனா உலகின் மிகப் பெரிய மதமற்ற மக்கள்தொகை கொண்டுள்ளதுடன், சீன அரசாங்கமும் ஆளும் சீனப் பொதுவுடமைக் கட்சியும் அதிகாரப்பூர்வமாக நாத்திகர்கள் ஆவர். சமய வெளிப்படுத்தலிலும் ஒழுங்கமைப்பதிலும் சில வகையான வரம்புகள் இருந்தபோதிலும், மதம் தடைசெய்யப்படவில்லை. அத்துடன் சீன அரசியலமைப்பின் கீழ் மதச் சுதந்திரம் பெயரளவில் பாதுகாக்கப்படுகிறது. சீன மக்களிடையே பல்வேறு வகையான மத நடைமுறைகள் உள்ளன. மதத்தின் மீதான சீன அரசாங்கத்தின் அணுகுமுறை என்பது ஐயத்திற்குரியதாகவும் சமயத்தை உயர்வு இட்டுச்செல்லாமலும் உள்ளது.
உசாத்துணை
China
டொமினிக் ஸ்ட்ராஸ்-கான்
டொமினிக் காஸ்டோன் ஆண்ட்ரெ ஸ்ட்ராஸ் கான்  (Dominique Gaston André Strauss-Kahn, ; பிறப்பு 25 ஏப்ரல் 1949, பரப்பு ஊடகங்களில் பெரும்பாலும் DSKஎனக் குறிப்பிடப்படுபவர்),  ஓர் பிரெஞ்சு பொருளியலாளர், வழக்கறிஞர், மற்றும் பிரான்சின் சோசலிசக் கட்சியைச் சார்ந்த அரசியல்வாதி. செப்டம்பர் 28, 2007ஆம் ஆண்டு பன்னாட்டு நாணய நிதியம் பிரச்சினைகளில் தடுமாறியபோது பிரான்சின் அதிபர் நிக்கொலா சார்கோசியின் ஆதரவுடன் அதன் மேலாண் இயக்குனராக பதவியேற்றார்.
பாரிசிலுள்ள பாரிசு அரசறிவியல் கல்விக் கழகத்தில் (Institut d'Études Politiques de Paris) பொருளியல் பேராசிரியராக உள்ளார். 1997 முதல் 1999 வரை லியோனல் யோசுபின்னின் இடதுசாரி ஆட்சியில் நிதி மற்றும் பொருளாதார அமைச்சராக இருந்தார். பிரெஞ்சு அரசியலில் "நடு-இடது" கட்சியான சோசலிசக் கட்சி(PS)யில் வலது நோக்குடையவராக இருந்தார். 2007ஆம் ஆண்டு பிரெஞ்சு குடியரசுத் தலைவர் தேர்தலுக்கான வேட்பாளரைத் தெரிந்தெடுக்கும் கட்சித் தேர்தலில் நவம்பர் 2006இல் செகோலீன் ராயலிடம் தோற்றார்.
மே 15, 2011 அன்று நியூயார்க் தங்குவிடுதியில் விடுதிப்பணிப்பெண்ணை பாலியல் வன்முறை செய்ததாக குற்றம் சாட்டப்பட்டு கைது செய்யப்பட்டுள்ளார்.
வெளி இணைப்புக்கள்
பகுப்பு:1949 பிறப்புகள் பகுப்பு:பிரெஞ்சு அரசியல்வாதிகள் பகுப்பு:வாழும் நபர்கள் பகுப்பு:பிரான்சியப் பொருளியலாளர்கள்
மீயுரை பரிமாற்ற நெறிமுறை
மீயுரை பரிமாற்ற நெறிமுறை என்பது இணையத்தில் எவ்வாறு உலாவிகள், வலைத்தள வழங்கிகள், மற்றும் இதர வலை ஒருங்கியங்கள் தமக்கிடையேயான தகவல் பரிமாற்றத்தை வரையறை செய்யும் நெறிமுறை ஆகும். இதன் மூலமே உலகளாவிய வலை செயற்படுகிறது. ஆங்கிலத்தில் இது Hypertext Transfer Protocol (HTTP) எச்.டி.டி.பி என அறியப்படுகிறது.
நமது வங்கிக் கணக்கு, மின்சாரக் கட்டணம், தொலைபேசிக் கட்டணம், பயண முன்பதிவு போன்றவைகளை நாம் இணையதளங்கள் மூலம் செய்யும் போது நம்முடைய வங்கிக் கணக்கு எண், கடவுச் சொல் போன்றவைகளை யாரும் திருடி விடாமலும் இவைகளை எந்த இடத்திலும் சேமிக்காமலும் இருக்க https (hyper text transfer protocol secure)மீயுரை பரிமாற்ற  நெறிமுறை  பாதுகாப்பு  உதவுகிறது.
பகுப்பு:இணைய நெறிமுறைகள் பகுப்பு:கணினிப் பிணையமாக்கம் பகுப்பு:1991 அறிமுகங்கள்
லே ஆவர்
லே ஆவர் (Le Havre) பிரான்சின் துறைமுக நகரங்களுள் ஒன்று. வட மேற்கு பிரான்சில் ஆங்கிலக் கால்வாய்க் கடற்கரையில் செய்ன் ஆறு கால்வாயில் கலக்கும் இடத்தில் அமைந்துள்ளது. 1517ல் உருவாக்கப் பட்ட இந்த நகரம் யுனெஸ்கோ உலக பாரம்பரியக் களங்களில் ஒன்றாகும். 2007ல் இதன் மக்கள் தொகை 179,751.
வெளி இணைப்புகள்
பகுப்பு:துறைமுகங்கள் பகுப்பு:பிரான்சின் நகரங்கள் பகுப்பு:உலகப் பாரம்பரியக் களங்கள் பகுப்பு:பிரான்சில் உள்ள உலகப் பாரம்பரியக் களங்கள்
இசுடோன் கார்போர், நியூ செர்சி
பரப்பளவு
2010இன் மதிப்பீட்டின் அடிப்படையில் இது 1.96 சதுர கிலோ மீற்றர் பரப்பளவைக் கொண்டுள்ளது. இதில் 1.40 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.56 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 866 ஆகும். இசுடோன் கார்போர் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 619.6 குடிமக்கள் ஆகும்.
மேற்கோள்கள்
பகுப்பு:கேப் மே மாவட்ட நகரங்கள்
சூலாமலை ஊராட்சி
சூலாமலை ஊராட்சி (Shoolamalai Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, பர்கூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1444 ஆகும். இவர்களில் பெண்கள் 704 பேரும் ஆண்கள் 740 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பர்கூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
எமி சான் சிரிப்பான்
எமி சான் சிரிப்பான் என்பது ஆலிவ்-சாம்பல் நிறத்தில் சிவப்பு நிற சிறகு திட்டுகளுடன் கூடிய ஒரு பறவையாகும். முகத்தில் உள்ள இறகுகள் சாம்பல் நிறத்தில் முகத்தின் ஒவ்வொரு பக்கத்திலும் மென்மையான சிவப்பு வளையத்துடன் இருக்கும். இந்த சிற்றினங்கள் மிதவெப்பமண்டல மழைக்காடுகளின் அடிமட்டத்தில் உணவைத் தேடுகின்றன. இது கோடைக்காலத்தில் உயரமான இடங்களுக்குப் புலம்பெயர்ந்து கோடை மாதங்களைக் கழிக்கிறது. கோடையில் 1000 மீட்டருக்கு உயரமான பகுதிகளில் காணப்படும் இப்பறவை குளிர்காலத்தில் 600 மீட்டருக்கு கீழே நகரும் தன்மையுடையது.
எமி சான் சிரிப்பான் பன்னாட்டி இயற்கைப் பாதுகாப்புச் சங்கத்தால் அபாயகரத்திற்கு உள்ளாகும் சிற்றினமாகக் கருதப்படுகிறது. காடு அழிப்பு மற்றும் விவசாயத்திற்காகக் காடுகளை அழித்தல் போன்ற வாழ்விட இழப்பால் இது அச்சுறுத்தப்படுகிறது. எமி சான் பாதுகாக்கப்பட்ட இயற்கைக் காட்சித் தளத்தில் இவை பாதுகாக்கப்படுகின்றன.
குருகு (குன்றம்)
இதனை முருகப்பெருமான் உடைத்தான் என்னும் செய்தி புராணக் கதைகளில் வருகிறது.
அடிக்குறிப்பு
பகுப்பு:தொன்மவியல் இடங்கள்
மாநில நெடுஞ்சாலை 17 (தமிழ்நாடு)
மாநில நெடுஞ்சாலை 17 அல்லது எஸ்.எச்-17 என்பது, இந்தியாவின் தமிழ்நாடு மாநிலத்தின் கிருஷ்ணகிரி மாவட்டத்தில் ஓசூர் என்னும் இடத்தையும், தர்மபுரி மாவட்டத்தின் அதியமான் கோட்டை என்ற இடத்தையும் இணைக்கும் மாலூர்-ஓசூர்-அதியமான்கோட்டை சாலை ஆகும். இதன் நீளம் 72.8  கிலோமீட்டர்கள்.
வெல்லிங்டன் பிரபு
வெல்லிங்டன் பிரபு, (Freeman Freeman-Thomas, 1st Marquess of Willingdon) (12 செப்டம்பர் 1866  –  12 ஆகஸ்டு  1941),பிரித்தானியவின் லிபரல் கட்சியின் அரசியல்வாதியும், நிர்வாகியுமான இவர் பிரித்தானிய இந்தியாவின் 22வது வைஸ்ராயாகவும் மற்றும் கனடாவின் 13வது தலைமை ஆளுநராகவும் பதவி வகித்தவர்.
இந்திய மாகாணங்களின் ஆளுநராக
வெல்லிங்டன் பிரபு முதலில் 17 பிப்ரவரி 1913 முதல் 1917 முடிய பம்பாய் மாகாண ஆளுநராக பதவி ஏற்றார்.
பின்னர் 10 ஏப்ரல் 1919 முதல் 1924 முடிய சென்னை மாகாண ஆளுநராக பதவி வகித்தார். மாண்டேகு-செம்ஸ்போர்டு சீர்திருத்தங்களின் படி பிரித்தானிய இந்தியாவின் மாகாணங்களில், மக்கள் பிரதிநிதிகளின் சட்டமன்றங்களை அமைக்க முடிவு செய்யப்பட்டது. அதன் படி சென்னை மாகாண சட்டமன்றத்திற்கு முதல் பொதுத் தேர்தல் நடைபெற்றது. மகாத்மா காந்தி நடத்திய ஒத்துழையாமை இயக்கத்தின் காரணமாக இந்திய தேசிய காங்கிரசு கட்சியினர், இந்தியாவின் அனைத்து மாகாணச் சட்டமன்றத் தேர்தல்களில் போட்டியிடவில்லை. எனவே சென்னை மாகாண சட்டமன்றத்திற்கு போட்டியிட்ட நீதிக்கட்சியின் வேட்பாளர்கள் எளிதாக வெற்றி பெற்றனர். சுப்பராயலு ரெட்டியார் தலைமையில் சென்னை மாகாண சட்டமன்றம் அமைக்கப்பட்டது.
ஆகஸ்டு 1921ல் மலபார் மாவட்டத்தில் நடந்த இனக் கலவரத்தை வெல்லிங்டன் பிரபு அடக்கினார். சென்னை பங்கிங்காம் கர்னாடிக் துணி ஆலையின் 10,000 தொழிலாளர்கள் நடத்திய ஆறு மாத பொது வேலை நிறுத்தத்தின் ஆதரவாளர்க்ளுக்கும், எதிர்ப்பாளர்களுக்கும் இடையே நடைபெற்ற கலவரத்தை வெல்லிங்டன் பிரபு அடக்கி கட்டுக்குள் கொண்டுவந்தார்.
இந்தியத் தலைமை ஆளுநராக
கனடாவின் தலைமை ஆளுநராக இருந்த வெல்லிங்டன் பிரபு, 18 மார்ச் 1931ல் இந்தியத் தலைமை ஆளுநராக பதவி ஏற்றார். இவர் தலைமை ஆளுநராக பதவி ஏற்ற போது, இந்தியாவில் கடுமையாக பஞ்சம் தலைவிரித்து ஆடிக்கொண்டிருந்தது. அதே நேரத்தில் இந்தியாவின் பம்பாய் துறைமுகத்திலிருந்து ஆயிரக்கணக்கான டன் தங்கம் இங்கிலாந்திற்கு அனுப்பப்பட்டது.
4 சனவரி 1932ல் பிரித்தானிய இந்திய அரசிற்கு எதிராக மகாத்மா காந்தி ஒத்துழையாமை இயக்கம் அறிவித்தார்.
எனவே வெல்லிங்டன் பிரபு ஒத்துழையாமை இயக்கதிற்கு எதிராக தந்திரமான நடவடிக்கைகளை எடுத்தார். வெல்லிங்டன் பிரபு மகாத்மா காந்தி போன்ற 80,000 இந்திய விடுதலைப் போராட்ட வீரர்களை சிறையில் அடைத்தார். மேலும் இந்திய தேசிய காங்கிரசு கட்சியையும், அதன் இளைஞர் அமைப்புகளையும் தடை செய்தார். மகாத்மா காந்தி 1933 வரை சிறையில் அடைக்கப்பட்டார்.
நிறுவிய கட்டமைப்புகள்
சிந்து ஆற்றின் குறுக்கே 20 மில்லியன் பவுண்டு மதிப்பில் சுக்கர் அணையை கட்டினார்ர். மேலும் தற்போதைய தில்லி ஜப்தர்ஜங் வானூர்தி நிலையம், பம்பாய் வெல்லிங்டன் விளையாட்டரங்கம் ஆகியவை நிறுவினார்.
இந்தியாவில் சாரண இயக்கத்தை நிறுவி அதன் தலைமைச் சாரணராகச் செயல்பட்டு, இந்தியாவில் சாரண இயக்கத்தை வளர பாடுபட்டவர்.
வெளி இணைப்புகள்
பகுப்பு:பிரித்தானிய இந்தியா பகுப்பு:இந்திய வைசிராய்கள் பகுப்பு:1866 பிறப்புகள் பகுப்பு:1941 இறப்புகள் பகுப்பு:ஐக்கிய இராச்சியத்தின் அரசியல்வாதிகள்
அலூர்
அல்லூர் (ஆங்கிலம்:Alur), இந்தியாவின் கர்நாடகம் மாநிலத்தில் அமைந்துள்ள ஹாசன்(Hassan) மாவட்டத்தில் இருக்கும் ஒரு பேரூராட்சி ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 975 மீட்டர் (3198 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 6133 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். அல்லூர் மக்களின் சராசரி கல்வியறிவு 69% ஆகும், இதில் ஆண்களின் கல்வியறிவு 74%, பெண்களின் கல்வியறிவு 64% ஆகும். இது இந்திய தேசிய சராசரி கல்வியறிவான 59.5% விட கூடியதே. அல்லூர் மக்கள் தொகையில் 13% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:கர்நாடக மாநிலத்திலுள்ள ஊர்களும் நகரங்களும்
சி. கேசவன்
'''சி. கேசவன்''' (23 மே 1891 - 7 சூலை 1969) என்பவர் இந்திய விடுதலைப் போராட்ட வீரர், சமூக சீர்திருத்தவாதி, மற்றும் நாராயணகுரு வின் சீடர் ஆவார். திருவாங்கூர் - கொச்சி சமஸ்தானத்தின் முதலமைச்சராக 1950-52 ஆண்டுகளில் இருந்தவர்.
திருவாங்கூர் மாநிலத்தில் கொல்லம் அருகில் மையநாடு என்ற சிற்றுரில் ஈழவப் பெற்றோருக்குப் பிறந்தார். சிறீ நாராயண தர்ம பரிபாலனம் என்ற அமைப்பைத் தோற்றுவித்த பத்மநாபன் பல்பு என்பவரின் சமூக நலன் செயல்பாடுகள் இவருடைய கவனத்தை ஈர்த்தன. சி. கேசவன் பின் தங்கியிருந்த ஈழவ மக்களின் சமூகப் பொருளாதார நிலை மேம்படுவதற்கு செயல்பட்டார். இந்து மதத்தை விட்டு விலக விரும்பினார். நாத்திகராகவும் விளங்கினார்.
தனது தன் வரலாற்றை இரண்டு தொகுதிகளாக எழுதி வெளியிட்டார். மூன்றாம் தொகுதி எழுதி முடிக்க இயலாமல் இறந்து விட்டார். இவர் நினைவைப் போற்றும் வகையில் கொல்லம் நகராட்சிக் கூடம் ஒன்றுக்கு இவர் பெயரைச் சூட்டினார்கள்.
மேற்கோள்
பகுப்பு:சமூக சேவகர்கள் பகுப்பு:திருவாங்கூர்-கொச்சி சட்டமன்ற உறுப்பினர்கள் பகுப்பு:1891 பிறப்புகள் பகுப்பு:1969 இறப்புகள் பகுப்பு:20 ஆம் நூற்றாண்டு இந்திய வழக்கறிஞர்கள்
பேதுல்
பேதுல் (Betul) நகரம் இந்தியாவின் மத்தியப் பிரதேசம் மாநிலத்தில் உள்ள பேதுல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் போபால் கோட்டத்திற்கு உட்பட்டது.
அமைவிடம்
பேதுல் நகரம் மத்தியப் பிரதேசத்தின் தெற்கில், மகாராட்டிரா மாநிலத்தின் எல்லையில், போபால் - நாக்பூர் நகரங்களுக்கு இடையே அமைந்துள்ளது. இந்நகரின் அமைவிடம் 21.92°N, 77.9°W. ஆகும். இந்நகரானது கடல் மட்டத்திலிருந்து 658 மீட்டர்கள் உயரத்தில் அமைந்துள்ளது.
மக்கட்தொகை
2011 ஆம் ஆண்டின் மக்கட்தொகைக் கணக்கெடுப்பின் படி 34 வார்டுகளும், 22398 குடியிருப்புகளும் கொண்ட பேதுல் நகராட்சியின் மொத்த மக்கட்தொகை 1,03,330 ஆகும்.இதில் ஆண்கள் 52823  பேரும் பெண்கள் 50507  பேரும் அடங்குவர். இந்நகர மக்களின் கல்வியறிவு 76%. மொத்த மக்கட்தொகையில் 6 வயதிற்குட்பட்டவர்கள் 11,185 ( 10.82%). பாலின விகிதம் 1000 ஆண்களுக்கு 956 பெண்கள் வீதம் உள்ளனர். சராசரி எழுத்தறிவு 79.62% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 12.21% மற்றும் 9.29% ஆக உள்ளனர். இதன் மக்கள் தொகையில் இந்துக்கள் 84.56%, இசுலாமியர்கள, 12.24%, சமணர்கள் 1.24%, பௌத்தர்கள் 	0.88%, சீக்கியர்கள் 0.33 %, கிறித்தவர்கள் 0.69% மற்றும் பிறர் 0.06% ஆக உள்ளனர்.
பேதுல் தொடருந்து நிலையம்
சென்னை, பெங்களூர், புனே மற்றும் ஐதராபாத்திலிருந்து வடக்கே தில்லி, லக்னோ, ஜம்முதாவி, வாரணாசி செல்லும் அனைத்து தொடருந்துகளும் பேதுல் நகரத்தில் நின்று செல்கிறது.
மேற்கோள்கள்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும் பகுப்பு:பேதுல் மாவட்டம்
இராகு (நவக்கிரகம்)
இராகு, அசுரர்களும், தேவர்களும் மந்திர மலையை மத்தாகவும், வாசுகியை கயிறாகக் கொண்டு திருபாற்கடலை கடையும் போது, அமிர்தம் வெளிப்பட்டது. அதனை திருமால், மோகினி அவதாரம் கொண்டு முதலில் தேவர்களுக்கு வழங்குகையில், குறுக்கே புகுந்து ஒரு அசுரன் அமிர்தத்தை பருகியதை அறிந்த சூரிய-சந்திரர்கள், இவ்விடயத்தை திருமாலிடம் கூற, திருமால் அமிர்த கரண்டியால் அமிர்தம் குடித்த அசுரனின் தலையை வெட்டியதால், அவ்வசுரனின் உடல் இரண்டாக பிளவுபட்டது.
சூரியனை விழுங்கி கிரகணம் ஏற்படுத்த முற்பட்ட வேளை வெட்டப்பட்ட அசுரனின் தலை என இந்து தொன்மவியல் குறிப்பிடுகின்றது. இராகு சித்திரங்களில் எட்டு கருப்புக் குதிரைகளால் தேரில் கொண்டுவரப்படும் உடலற்ற பாம்பு என வரையப்பட்டுள்ளது. இது நவக்கிரகங்களில் ஒன்றாகும்.
பூலாங்குறிச்சி ஆதினமிளகிய அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அரநாடான்
அரநாடான் மொழி ஒரு திராவிட மொழியாகும். இந்தியாவின் கேரளா, கர்நாடகம், தமிழ்நாடு ஆகிய மாநிலங்களில் இம்மொழி பேசப்படுகிறது. இவர்களிற் பெரும்பாலானோர் கேரள மாநிலத்தின் மலப்புறம், கோழிக்கோடு, பாலக்காடு ஆகிய மாவட்டங்களில் வாழ்கின்றனர். 2001 ஆம் ஆண்டின் கணக்கெடுப்பின்படி 200 பேர் மட்டுமே இம்மொழியைப் பேசுகின்றனர். இது மலையாளத்தையும், தமிழையும் ஒத்திருக்கும். கன்னட மொழி உறுப்புகளை கொண்டிருக்கும். இம்மொழி மலையாளத்துடன் 63%-69% சொல் ஒற்றுமையும், தமிழ் மொழியுடன் 53%-55% வரையான சொல் ஒற்றுமையையும் கொண்டுள்ளது. இம்மொழிக்கு எழுத்துக் கிடையாது.
இம்மொழி அழியும் நிலையில் உள்ள ஒரு மொழியாகும். இம்மொழி பேசுவோர் மிகக் குறைவு என்பதாலும், இவர்களுக்கெனத் தனிக் குடியிருப்புக்கள் இல்லாமல், பிற மொழி பேசுவோருக்கு மத்தியில் வாழ்வதாலும் தாக்குப் பிடிப்பதற்கான இதன் பலம் மிகவும் குறைவு. இம்மொழி பேசுவோரிடையே கல்வியறிவு குறைவாக இருப்பது இம்மொழி ஓரளவு உறுதியாக இருக்க உதவுகிறது.
சான்றுகள்
பகுப்பு:மலையாளம் பகுப்பு:இந்திய மொழிகள் பகுப்பு:திராவிட மொழிகள்
பரவுனி
பரவுனி என்னும் நகரம், பீகாரின் பேகூசராய் மாவட்டத்தில் உள்ளது.
பொருளாதாரம்
இங்குள்ள தொழிற்சாலைகளில் சில:
சின்னக் கொக்கு
சின்னக் கொக்கு அல்லது சிறு வெண் கொக்கு (little egret; Egretta garzetta) என்பது கொக்கு இனத்தில் சிறியவகை வெள்ளைக் கொக்கு ஆகும், இது ஒரு நீர்ப்பறவையாகும்.
விளக்கம்
இது வெண் கொக்கைவிட சற்று சிறியது. இதன் அலகு எப்போதும் கருப்பாக இருக்கும். விழிபடலம் மஞ்சளாக இருக்கும். வளர்ந்த சிறு வெண் கொக்கு 55–65 செ.மீ (22–26 அங்குலம்) நீளமுடையதாகவும், சிறகு விரிந்த நிலையில் 88–106 செ.மீ (35–42 அங்குலம்) அகலமுடையது. இதன் எடை 350–550 கிராம் ஆகும். இதன் இறகுகள் வெள்ளை நிறமுடையவை. இதன் கால்கள் நீண்டு கறுப்பாவும், விரல்கள் மஞ்சள் தோய்ந்த கருப்பு நிறத்திலும் காணப்படும். உடல் முழுவதும் தூய வெண்மை நிறத்தில் இருக்கும்.
இனப்பெருக்க காலத்தில் உச்சந்த தலையில் கம்பிபோன்ற இரண்டு தூவிகள் சுமார் எட்டு செ.மீ. நீளம் வளர்ந்து பின் நோக்கி தொங்கும். மார்பிலும் முதுகிலும் சிறு வெண்தூவிகள் வளரும்.
நடத்தை
மாலை அந்திவேளையில் தங்கள் இருப்பிடத்தை நோக்கி கூட்டமாக 'க்வா' 'க்வா' என ஒலி எழுப்பியபடி v வடிவில் பறந்து வரும். பறக்கும்போது தன் கால்களை இணைத்து பின்னால் நீட்டி ஒரே சீராக இறக்கை அடித்துப் பறக்கும். அக்டோபர் முதல் ஏப்ரல் வரை இனப்பெருக்கம் செய்கின்றன. மரங்களில் குச்சிகளால் கூடுகட்டி இலைதழைகளால் மெத்தென ஆக்கி முட்டை இடுகின்றன. கூட்டமாகவும், தனித்தும் கூடுகட்டும். 4 முதல் 6 முட்டைகள் வரை இடும். முட்டைகள் நீலங் கலந்த பச்சை நிறத்தில் இருக்கம். முட்டைகளை ஆண், பெண் என இரு கொக்குகளும் அடைகாக்கம். 21 முதல் 25 நாட்களில் குஞ்சிகள் வெளிவரும். குஞ்சுகள் வெள்ளை இறகுகளால் மூடப்பட்டிருக்கும், பெற்றோர்கள் இருவராலும் பராமரிக்கப்பட்டு 40 முதல் 45 நாட்களுக்குப் பிறகு அவை பறந்து செல்கின்றன.
மேற்கோள்
பகுப்பு:இந்தியப் பறவைகள் பகுப்பு:கொக்குகள் பகுப்பு:தீவாய்ப்பு கவலை குறைந்த இனங்கள் பகுப்பு:ஆப்பிரிக்கப் பறவைகள் பகுப்பு:தமிழ்நாட்டில் காணப்படும் பறவைகள் பகுப்பு:நீர்ப் பறவைகள் பகுப்பு:ஐரோவாசியப் பறவைகள் பகுப்பு:யப்பானியப் பறவைகள்
நகுல சகாதேவ இரதம், மாமல்லபுரம்
நகுல சகாதேவ இரதம் மாமல்லபுர ரதக் கோயில்களுள் ஒன்றாகும். இது மருத நிலத்துக்கு உரிய கடவுளான இந்திரனுக்காகக் கட்டப்பட்டது என்கின்றனர் ஆய்வாளர்கள். இக்கோயிலில் இதைக் குறிக்கக்கூடிய சிற்பங்களோ வேறு சான்றுகளோ காணப்படாவிட்டாலும், அருகில் காணப்படும் பெரிய யானைச் சிற்பம் இந்திரனுடைய ஐராவதம் எனக் கொண்டே இக்கோயில் இந்திரனுக்கு உரியது என அடையாளம் காண்கின்றனர்.
அமைப்பு
thumb|250px|நடுவில் படத்தின் முன் பகுதியில் தனித்துக் காணப்படுவது நகுல சகாதேவ இரதம். இதனை யானைக் கோயில் என்றும் அழைக்கின்றனர். இக்கோயிலின் விமானத்தை வடமொழியில் "கஜபிருஷ்ட" எனக் கூறுவர். அதாவது யானையின் பின்பகுதி போல அமைந்துள்ளது என்பதால் இப்பெயர். தமிழில் தூங்கானை அமைப்பு அல்லது முக்கால் வட்ட அமைப்பு என்பர். இது மூன்று நிலையுள்ள மாடக்கோயிலாக விளங்குகின்றது.
பட்டுராசு
பட்டுராசு அல்லது பட்டுராசு களப்பாடியார் என்பவர் தொழிற்சங்கப் போராட்டவாதி. சமூக நீதி செயல்பாட்டாளர். தொழிலாளர் உரிமைகளுக்காகப் போராடியவர். இந்திய தேசிய இராணுவத்தில் சேவை செய்தவர். அகில மலாயா தொழிற்சங்க சம்மேளனத்தின் காரியதரிசி பதவியில் இருந்தவர்.
வாழ்க்கை சுருக்கம்
தமிழ்நாடு, திருவாரூர் மாவட்டம், மன்னார்குடி வட்டத்திலுள்ள, கீழ நெம்மேலி கிராமத்தில் பிறந்தார். 1930 ஆம் ஆண்டு தன்னுடைய சிறுவயதில் மலாயாவிற்கு வேலை தேடிச்சென்றார். அங்கெல்லாம் ஆங்கிலேயர்கள், சீனர்கள், மலேசியர்களின் தோட்டங்களில் இந்தியர்கள் அடிமைகளாக நடத்தப்பட்டது கண்டு மனம்வெதும்பினார். இதனால் அவருக்கு பொதுவுடைமைச் சிந்தனையாளர்களுடன் உறவு ஏற்பட்டது. பி. வீரசேனன், எஸ். ஏ. கணபதி, வாட்டாக்குடி இரணியன் போன்றவர்களுடன் சேர்ந்து இரும்பாலைத் தொழிற்சங்கத்தை தொடங்கினார். தொழிலார்களுக்காக பல போராட்டங்களையும், துப்பாக்கி குண்டடிகளையும் பெற்றார்.
மலாயா துறைமுகத் தொழிற்சங்கம் பலமாக இருந்தால் ஏற்றுமதி இறக்குமதி பாதிக்கும் என ஆங்கிலேய அரசு, அதை நசுக்குவதில் கவனமாக இருந்தது. ஏறத்தாழ 12000 தொழிலாளிகள் இருந்த அந்தச் சங்கத்தை வலுப்படுத்த அதன் தலைவர் பதவி இரணியனுக்கும், காரியதரிசி பதவி பட்டுராசுவிற்கும் வழங்கப்பட்டது. துறைமுக தொழிற்சங்கம் மிகச் சிறப்பாக செயலாற்றியது. பட்டுராசுவின் நேர்மையான நடவடிக்கையால் சந்தாத் தொகை லட்சக்கணக்கான வெள்ளிகள் சேர்ந்தன. பட்டுராசு தொழிலாளர்கள் நிதியிலிருந்து ஒரு வெள்ளி கூட எடுத்து செலவு செய்யமாட்டார். அத்தகைய நேர்மையாளராக நடந்து கொண்டார்.
1946 ல் தமிழர்களை கொத்தடிமைகளாக பயன்படுத்திய மலாயா ரவுடிகள் ஆதிகத்தை எதிர்த்து போராடினார். ஆயுதம் தாங்கியப் போரட்டத்தில், ரவுடிகளின் தலைவன் சுட்டுக் கொல்லப்பட்டான். அதில் பட்டுராசு, வீரசேனன், கணபதி, இரணியன் மேல் வழக்கு பதிவு செய்தனர். இந்த வழக்கில் இவர்களுக்காக வாதடியவர் சிங்கப்பூர் அதிபராக இருந்த லீ குவான் யூ. ஆங்கிலேயருக்கு எதிரான போராட்டத்தில் ஈடுப்பட்டதால், இவர்களை ஆங்கிலேய அரசு சுட்டுக்கொல்ல உத்தரவிட்டது. இவர் தலைமறைவாக இருந்தார். கோலாலம்பூர் அருகில் போர்டீசன் துறைமுகத்தில் தலைமறைவாக இருந்து, பின் ரகசியமாக 1949 ஆண்டு சிங்கப்பூரில் இருந்து அந்தமான் வழியாக இந்தியா திரும்பினார்.
தமிழகத்தில், ஒருங்கிணைந்த தஞ்சாவூர் மாவட்டத்தில் அந்த காலகட்டத்தில் பண்ணையாட்கள் உரிமைக்காக, நிலவிய கொடுமைகளுக்கு எதிராக போராடிக் கொண்டிருந்த கம்யூனிஸ்ட் கட்சித் தோழர்களான வெங்கடேச சோழகர், எஸ். ஜி. முருகையன் போன்றவர்களோடு இணைந்து போராடத் தொடங்கினார்.
தோழர் பட்டுராசு பெண்ணடிமையை எதிர்த்து தன் மனைவிக்கு மோதிரம் மட்டுமே மாற்றி சுயமரியாதையாகத் திருமணத்தை நடத்தியும், வாழ்ந்து காட்டினார்.
ஆலயநுழைவு
தோழர் பட்டுராசு தனது கிராமமான நெம்மேலியில் பள்ளிக்கூடம் ஆரம்பித்து அதில் தன்னுடன் சிங்கப்பூரில் வேலை செய்த தாழ்த்தப்பட்ட ஆசிரியர்களைப் பணியமர்த்தினார். அனைத்து மாணவர்களையும் ஊரில் உள்ள பிள்ளையார் கோவிலுக்கு அழைத்துச்சென்று அதிர்வை ஏற்படுத்தினார்.
தியாகி பென்சனுக்காக கேட்டபோது, மக்களுக்காக போராடியதற்காக கூலி வாங்குவது தவறு என அதை மறுத்தவர். அவரை மதிக்கும் விதமாக மன்னார்குடியை அடுத்த கீழநெம்மேலி என்ற கிராமத்தில் பறையர் மக்கள் தங்கள் வாழும் பகுதிக்கு கே. பி நகர் என்று பெயர் வைத்து சிறப்பித்தனர்.
மேற்கோள்கள்
பகுப்பு:மலேசியத் தொழிற்சங்கவாதிகள் பகுப்பு:தமிழ் பொதுவுடமைவாதிகள் பகுப்பு:1915 பிறப்புகள் பகுப்பு:தஞ்சாவூர் மாவட்ட நபர்கள் பகுப்பு:சாதிய எதிர்ப்புச் செயற்பாட்டாளர்கள் பகுப்பு:தமிழ்நாட்டு இந்திய விடுதலைப் போராட்ட வீரர்கள்
லைலா மஜ்னு (1962 திரைப்படம்)
லைலா மஜ்னு என்பது 1962-ல் வெளியான மலையாளத் திரைப்படம். இந்தபடத்தை இயக்கியது பி. பாசுக்கரன். பாரசீகக் கவிஞரான நிசாமியின் கதையான, லைலா மஜ்னுவை முதன்மைப்படுத்தி எடுக்கப்பட்டது. இதில் பன்னிரண்டு பாடல்கள் உள்ளன.
வெளி இணைப்புகள்
பகுப்பு:1962 மலையாளத் திரைப்படங்கள்
அகிலத்துக்கு வணக்கம் (நிரல்)
அகிலத்துக்கு வணக்கம் நிரல் என்னும் நிரல் "அகிலத்துக்கு வணக்கம்" என்ற தொடரை வெளியிடும் ஓரு கணிணி நிரலாகும். இது நிரலாக்க மொழிகளில் எழுதக்கூடிய சிறிய, எளிய நிரல் ஆகும். புதிதாக ஒரு நிரல் மொழியை கற்கும் போது முதலில் எழுதப்படும் நிரலாக இதுவே உள்ளது
வரலாறு
முதலில் ஆம் ஆண்டு பெல் ஆய்வுகூடத்தில் 'ப்ரியன் கேர்நிகான்' அவர்களின் 'சி' பயிற்றுவிப்பின் போது "ஹலோ, வேர்ல்ட்" அறிமுகப்படுத்தப்பட்டது.பகுப்பு:கணினி அறிவியல்
பண்பேற்றம்
பண்பேற்றம் அல்லது மட்டிசைப்பு (இலங்கை வழக்கு) (Modulation) என்பது செயல்படுத்துவதற்கு சுலபமானதாக செய்தி சிக்னலை மாற்றச்செய்யும் நிகழ்முறையாகும். இது மற்றொரு அலைவடித்தோடு தொடர்புடைய அலைவடிவத்தை மாற்றச்செய்வதோடு சம்பந்தப்பட்டிருக்கிறது. தொலைத்தொடர்பில் ஒரு செய்தியை அனுப்புவதற்கு பண்பேற்றம் பயன்படுத்தப்படுகிறது, அல்லது ஒரு இசைக்கலைஞர் இசைக்கருவியிலிருந்து அதனுடைய ஒலியளவு, நேரம் மற்றும் ஒலியின் பண்பை மாற்றச்செய்வதன் மூலம் தொனியை மேம்படுத்தச் செய்யலாம். உதாரணத்திற்கு ரேடியோ தகவல்தொடர்பில், மின்னணு சிக்னல்கள் டிரான்ஸ்மிட்டரும் ரிசீவரும் எதிரொலிகளாக மாற்றப்படும்போது சரியான முறையில் பெறப்படுகின்றன. எனவே செய்தி சிக்னலின் நிகழ்வெண் உள்ளடக்கத்தை இவையிரண்டின் எதிரொலிப்பு நிகழ்வெண்ணுக்கு முடிந்தவரை நெருக்கமாக வைத்திருப்பது சரியானதாக இருக்கிறது. தொடர்ந்து ஒரு உயர்-நிகழ்வெண் சைனுசாய்ட் அலைவடிவம் தாழ்நிலை நிகழ்வெண் சிக்னலை அனுப்புவதற்கு கேரியர் சிக்னலாக பயன்படுத்தப்படுகிறது. சைன் அலையின் மூன்று முக்கிய அளவீடுகள் அதனுடைய அலைவீச்சு ("ஒலியளவு"), அதனுடைய பகுதி ("காலம்") மற்றும் அதனுடைய நிகழ்வெண் ("ஒலியின் பண்பு") ஆகிய அனைத்தும் பண்படுத்தப்பட்ட சிகனலை அடைய தாழ்நிலை நிகழ்வெண் தகவல் சிகனலுக்கு ஏற்புடைய வகையில் மேம்படுத்தப்படக்கூடியவை.
பண்பலையைச் செயல்படுத்தும் சாதனம் மாடுலேட்டர் என்றும் பண்பேற்றத்தின் பின்திரும்பல் செயல்முறையைச் செய்யும் சாதனம் டிமாடுலேட்டர் (சிலநேரங்களில் டிடெக்டர் அல்லது டிமோட் ) என்றும் அழைக்கப்படுகிறது. இரண்டு செயல்முறைகளையும் செயல்படுத்துகின்ற சாதனம் ஒரு மோடம் ("மாடுலேட்டர்-டிமாடுலேட்டரின்" சுருக்கம்) ஆகும்.
நோக்கம்
டிஜிட்டல் பண்பேற்றத்தின் நோக்கம் ஒரு அனலாக் பாஸ்பேண்ட் சேனல் ஒரு டிஜிட்டல் பிட் ஸ்ட்ரீமை மாற்றுவதாகும், உதாரணத்திற்கு பொதுமக்கள் பயன்படுத்தும் தொலைபேசி நெட்வொர்க்கில் (பேண்ட்பாஸ் ஃபில்டர் 300 முதல் 3400 Hzக்கு இடைப்பட்ட நிகழ்வெண் அளவை வரம்பிற்குட்படுத்துவது), அல்லது வரம்பிற்குட்பட்ட ரேடியோ நிகழ்வெண் பேண்டில்.
அனலாக் பண்பேற்றத்தின் நோக்கம் அனலாக் பேஸ்பேண்ட் (அல்லது லோபாஸ்) சிக்னலை மாற்றுவதேயாகும், உதாரணத்திற்கு அனலாக் பாஸ்பேண்டின் சேனல் வழியாக ஒலி சிக்னல் அல்லது தொலைக்காட்சி சிக்னல், உதாரணத்திற்கு வரம்பிற்குட்பட்ட ரேடியோ நிகழ்வெண் பேண்ட் அல்லது கேபிள் தொலைக்காட்சி நெட்வொர்க் சேனல்.
அனலாக் மற்றும் டிஜிட்டல் மாடுலேஷனானது, தனி பாஸ்பேண்ட் சேனல்களைப் பயன்படுத்தி அதேவிதமான பகிரப்பட்ட பௌதீக ஊடகத்தின் வழியாக அடுத்தடுத்து சில லோபாஸ் தகவல் சிக்னல்கள் மாற்றித்தரப்படுகின்ற ஃப்ரீக்வெண்ஸி டிவிஷன் மல்டிபிளக்ஸெங்கிற்கு (எஃப்டிஎம்) வசதியேற்படுத்தித் தருவதாகும்.
லைன் கோடிங் என்றும் அறியப்படுகின்ற டிஜிட்டல் பேஸ்பேண்ட் பண்பேற்றம் முறைகளின் நோக்கம், சீரியல் பஸ் அல்லது கம்பியிடப்பட்ட லோகல் ஏரியா நெட்வொர்க் போன்ற பிரிக்கப்படாத செம்புக் கம்பியாக உள்ள பேஸ்பேண்ட் சேனலின் வழியாக டிஜிட்டல் பிட் ஸ்ட்ரீமை மாற்றித்தருவதாகும்.
பல்ஸ் பண்பேற்றம் முறைகளின் நோக்கம் நேரோபேண்ட் அனலாக் சிக்னலை மாற்றித்தருவதாகும், உதாரணத்திற்கு வைட்பேண்ட் பேஸ்பேண்ட் சேனல் வழியாக அல்லது சில வடிவத்தின் வழியாக தொலைபேசி அழைப்பு மற்ற டிஜிட்டல் டிரான்ஸ்மிஷன் அமைப்பின் வழியாக பிட் ஸ்ட்ரீமாக மாற்றித்தரப்படுவதாகும்.
அனலாக் பண்பேற்றம் முறைகள்
அனலாக் பண்பேற்றத்தில் அனலாக் தகவல் சிக்னலுக்கு பதிலுரைப்பாக பண்பேற்றம் தொடர்ச்சியாக பயன்படுத்தப்படுகிறது. thumb|right|200px|ஏஎம் அல்லது எஃப்எம் ரேடியோ அலையால் சுமந்துசெல்லப்படக்கூடிய ஒரு லோ-ஃப்ரீக்வென்சி செய்தி சிக்னல் (மேலே). பின்வருபவை பொதுவான அனலாக் பண்பேற்றம் முறைகளாகும்:
டிஜிட்டல் பண்பேற்றம் முறைகள்
டிஜிட்டல் பண்பேற்றத்தில், ஒரு அனலாக் கேரியர் சிக்னல் டிஜிட்டல் பிட் ஸ்ட்ரீமால் பண்படுத்தப்படுகிறது. டிஜிட்டல் பண்பேற்றம் முறைகளை டிஜிட்டலில் இருந்து அனலாக்கிற்கு மாற்றுவதாகவும் சம்பந்தப்பட்ட டிபண்பேற்றம் அல்லது டிடெக்சனை அனலாக்கிலிருந்து டிஜிட்டலுக்கு மாற்றுவதாகவும் கருதலாம். கேரியர் சிக்னலில் உள்ள மாற்றங்கள் M மாற்று குறியீடுகளின் (பண்பேற்றம் அகரவரிசை ) வரையறு எண்ணிலிருந்து தேர்வுசெய்யலாம்.
"ஒரு எளிய உதாரணம்: ஒரு தொலைபேசி இணைப்பு கேட்கக்கூடிய ஒலிகளை மாற்றித்தருவதற்கென்று வடிவமைக்கப்பட்டுள்ளது, உதாரணத்திற்கு குரல்கள், டிஜிட்டல் பிட்களை (பூஜ்ஜியங்களும் ஒன்றுகளும்) அல்ல. கணிப்பொறிகள் மோடம்களின் மூலமாக தொலைபேசிகளின் வழி தொடர்புகொள்கின்றன, இவை குறியீடுகள் எனப்படும் குரல்களிலான டிஜிட்டல் பிட்களை குறிக்கின்றன. நான்கு மாற்றுக் குறியீடுகள் இருக்கிறது என்றால் (ஒரே நேரத்தில் நான்கு வெவ்வேறு ஓசைகளை உருவாக்கக்கூடிய இசைக் கருவியோடு தொடர்புடையது), முதல் குறியீடானது பிட் தொடரான 00, இரண்டாவது 01, மூன்றாவது 10 மற்றும் நான்காவது 11 என்பதைக் குறிக்கலாம். ஒரு நொடிக்கு 1000 ஓசைகள் கொண்ட பாடலை மோடம் இயக்குகிறது என்றால் குறியீட்டு விகிதம் குறியீடுகள்/நொடிக்கு, அல்லது பாட் ஆகும். இந்த உதாரணத்தில் ஒவ்வொரு ஓசையும் இரண்டு டிஜிட்டல் பிட்களை உள்ளிட்ட செய்தியைக் குறிக்கிறது என்றால் பிட் விகிதம் குறியீட்டு விகிதத்திற்கும் இரட்டிப்பாகிறது, அதாவது ஒரு நொடிக்கு 2000 பிட்கள்."
அடிப்படை டிஜிட்டல் பண்பேற்றம் முறைகள்
பின்வருபவை மிகவும் அடிப்படையான டிஜிட்டல் பண்பேற்றம் உத்திகளாகும்:
க்யுஏஎம்மில் ஒரு இன்ஃபேஸ் சிக்னல் (I சிக்னல், உதாரணத்திற்கு கோஸின் அலைவடிவம்) மற்றும் ஒரு குவாட்ரச்சர் ஃபேஸ் சிக்னல் (Q உதாரணத்திற்கு சைன் அலை) ஆகியவை வீச்சுகளின் வரையறு எண்ணோடு வீச்சு பண்பேற்றம் செய்யப்பட்டவையாக சேர்த்துக்கொள்ளப்படுகின்றன. இதை ஒவ்வொரு சேனலும் ஏஎஸ்கேயைப் பயன்படுத்தும் இரண்டு சேனல் அமைப்பாகக் காணலாம். முடிவாக கிடைக்கும் சிகனல் பிஎஸ்கே மற்றும் ஏஎஸ்கேவிற்கு சமமாக இருக்கிறது.
மேலே குறிப்பிடப்பட்ட அனைத்து முறைகளிலும் உள்ள ஒவ்வொரு ஃபேஸின் நிகழ்வெண்கள் அல்லது அலைவீச்சுக்கள் பிரத்யேக பைனரி பிட்கள் வடிவத்தில் நிர்ணயிக்கப்படுகின்றன. சாதாரணமாக, ஒவ்வொரு ஃபேஸிலும் நிகழ்வெண் அல்லது அலைபரப்பல் என்கோட்கள் சம எண்ணிக்கையிலான பிட்களில் இருக்கின்றன. இந்த எண்ணிக்கையிலான பிட்கள் குறிப்பிட்ட ஃபேஸால் குறிப்பிடப்படும் குறியீ்ட்டை உள்ளிட்டிருக்கிறது.
அகரவரிசையானது M = 2^Nமாற்று குறியீடுகளைக் கொண்டிருக்கிறது என்றால், ஒவ்வொரு குறியீடும் N பிட்களை கொண்டிருக்கும் செய்தியைத் தெரிவிக்கின்றன. குறியீட்டு விகிதம் (பாட் விகிதம் என்றும் அழைக்கப்படுவது) f_{S} குறியீடுகள்/நொடி (அல்லது பாட்), டேட்டா விகிதம் N f_{S} பி்ட்/நொடி.
உதாரணத்திற்கு, 16 மாற்றுக் குறியீடுகளைக் கொண்டிருக்கும் அகரவரிசையுடன் ஒவ்வொரு குறியீடும் 4 பிட்களை குறிப்பிடுகிறது. ஆகவே, இந்த டேட்டா விகிதம் பட் விகிதத்திற்கும் நான்கு மடங்காக இருக்கிறது.
பண்படுத்தப்பட்ட சிக்னலின் கேரியர் நிகழ்வெண் நிலையானதாக இருக்கின்ற பிஎஸ்கே, ஏஎஸ்கே மற்றும் க்யுஏஎம்மில், இந்த பண்படுத்தப்பட்ட அகரவரிசை ஒரு கான்ஸ்டலேஷன் டயகிராமில் சௌகரியமான முறையில் வெளிப்படுத்தப்படுகிறது, இது ஒவ்வொரு குறியீட்டிற்கும் எக்ஸ்-அச்சில் I சிக்னலின் அலைவீச்சையும், ஒய் அச்சில் உள்ள க்யு சிக்னலின் அலைவீச்சையும் காட்டுகிறது.
செயல்பாட்டின் மாடுலேட்டர் மற்றும் டிடெக்டர் கொள்கைகள்
இவை அனைத்தும் டேட்டாவை மாற்றித்தருவதற்கு மாடுலேட்டரால் பயன்படுத்தப்படும் பொதுவான நிலைகளாகும்:
ரிசீவர் பக்கத்தில் டிமாடுலேட்டர் பின்வருவனவற்றைச் செய்கிறது:
இது எல்லா தகவல்தொடர்பு அமைப்புக்களிலும் பொதுவானது எனும்போது மாடுலேட்டர் மற்றும் டிமாடுலேட்டர் ஆகிய இரண்டின் வடிவமைப்பும் அடுத்தடுத்து செய்யப்பட வேண்டும். டிஜிட்டல் பண்பேற்றம் ஸ்கீம்களும் சாத்தியமே, ஏனென்றால் டிரான்ஸ்மிட்டர்-ரிசீவர் இணையானது தகவல்தொடர்பு அமைப்பில் என்கோட் செய்யப்பட்டுள்ள டேட்டா குறி்த்து முன்னதாகவே தெரிந்துவைத்திருக்கிறது. டிஜிட்டல் தகவல்தொடர்பு அமைப்புக்கள் அனைத்திலும், டிரான்ஸமிட்டரில் உள்ள மாடுலேட்டர் மற்றும் ரிசீவரில் உள்ள டினாமினேட்டர் ஆகிய இரண்டும் பின்திரும்பல் செயல்பாடுகளை மேற்கொள்ளும் விதத்தில் கட்டமைக்கப்பட்டுள்ளன.
ஒத்திசைவற்ற பண்பேற்றம் முறைகளுக்கு அனுப்புனர் கேரியர் அலையுடன் ஃபேஸ் சமகால நிகழ்வாக உள்ள ரிசீவர் குறிப்பு கிளாக் சிக்னல் தேவையாக இருப்பதில்லை. இந்நிகழ்வில், பண்பேற்றம் குறியீடுகள் (பி்ட்கள், பண்புருக்கள் அல்லது டேட்டா பாக்கெட்கள்) ஆகியவை சமகால நிகழ்வாக அன்றி மாற்றப்படுகின்றன. ஒத்திசைவு பண்பேற்றம் இதற்கு எதிரானதாகும்.
பொதுவான டிஜிட்டல் பண்பேற்றம் உத்திகள்
மிகவும் பொதுவான டிஜி்ட்டல் பண்பேற்றம் உத்திகளாவன:
எம்எஸ்கே மற்றும் ஜிஎம்எஸ்கே தொடர் ஃபேஸ் பண்பேற்றத்தின் குறிப்பிட்ட நிகழ்வுகளாகும். உண்மையில், ஒரு குறியீட்டு கால அளவில் (மொத்த பதிலுரைப்பு நேரம்) செவ்வக நிகழ்வெண் அதிர்வினால் (அதாவது, குறுகலாக அதிகரிக்கும் ஃபேஸ் அதிர்வு) வரையறுக்கப்பட்ட தொடர்-ஃபேஸ் நிகழ்வெண்-ஷிப்ட் கீயிங் எனப்படும் சிபிஎம்மின் துணைப்பிரிவாக எம்எஸ்கே இருக்கிறது.
ஓஎஃப்டிஎம் ஃபிரீக்வென்ஸி டிவிஷன் மல்டிபிளக்ஸிங் என்ற கருத்தாக்கத்தின் அடிப்படையில் அமைந்திருக்கிறது, ஆனால் இது டிஜிட்டல் பண்பேற்றம் ஸ்கீமாக பயன்படுத்திக்கொள்ளப்படுகிறது. இந்த பிட் ஸ்ட்ரீம் சில இணை டேட்டா ஸ்ட்ரீம்களாக பிரிக்கப்படுகிறது, ஒவ்வொன்றும் சில வழக்கமான டிஜிட்டல் பண்பேற்றம் ஸ்கீமைப் பயன்படுத்தி அதனுடைய துணை-கேரியர் வழியாக மாற்றித்தரப்படுகின்றன. மாடுலேட் செய்யப்பட்ட துணை-கேரியர்கள் ஓஎஃப்டிஎம் சிக்னலை உருவாக்குவதற்கு சுருக்கப்படுகின்றன. ஓஎஃப்டிஎம் மல்டிபிளக்ஸ் உத்தியாகக் கருதப்படுவதைக் காட்டிலும் பண்பேற்றம் உத்தியாகவே கருதப்படுகிறது, ஏனென்றால் இது ஓஎஃப்டிஎம் எனப்படும் சீக்வென்ஸைப் பயன்படுத்தி ஒரு தகவல்தொடர்பு சேனல் வழியாக ஒரு பிட் ஸ்ட்ரீமை மாற்றித்தருகிறது. ஓஎஃப்டிஎம், ஆர்தகானல் ஃப்ரீக்வென்ஸி டிவிஷன் மல்டிபிள் அக்ஸஸ் (ஓஎஃப்டிஎம்ஏ) மற்றும் மல்டி-கேரியர் கோட் டிவிஷன் மல்டிபிள் அக்ஸஸ் (எம்சி-சிடிஎம்ஏ) போன்றவற்றில் உள்ள மல்டி-யூஸர் சேனல் அக்ஸஸ் முறைக்கு நீட்டிக்கப்படுவது பல்வேறு பயனர்களுக்கான வெவ்வேறு துணை-கேரியர்கள் அல்லது ஸ்பிரடிங் கோட்களை வழங்குவதன் மூலம் ஒரே பௌதீக ஊடகத்தைப் பயன்படுத்திக்கொள்வதற்கு பல பயனர்களையும் அனுமதிக்கிறது.
டிஜிட்டல் பேஸ்பேண்ட் பண்பேற்றம் அல்லது லைன் கோடிங்
டிஜிட்டல் பேஸ்பேண்ட் பண்பேற்றம் (அல்லது டிஜிட்டல் பேஸ்பேண்ட் டிரான்ஸ்மிஷன்) என்பது லைன் கோட்களுக்கான மறுபொருளாகும். இவை பல்ஸ் டிரெயினைப் பயன்படுத்தி அனலாக் பேஸ்பேண்ட் சேனல் (லோபாஸ் சேனல் என்றும் அறியப்படுவது) வழியாக டிஜிட்டல் பிட் ஸ்ட்ரீமை மாற்றுவதற்கான முறைகளாகும், அதாவது கேபிளில் உள்ள வோல்டேஜ் அல்லது மின்சாரத்தை நேரடியாக மாடுலேட் செய்வதன் மூலமான சிக்னல் அளவுகளின் தனி எண். யுனிபோலார், நான்-ரிடர்ன்-டு-ஜீரோ (என்ஆர்இஸட்), மான்செஸ்டர் மற்றும் ஆல்டர்நேட் மார்க் இன்வெர்ஸன் (ஏஎம்ஐ) கோடிங் ஆகியவை பொதுவான உதாரணங்களாகும்.